CELEX: 32017D0074
Language: et
Date: 2016-11-25 00:00:00
Title: Komisjoni rakendusotsus (EL) 2017/74, 25. november 2016, millega kehtestatakse gaasiõlide ja petrooli ühine erimärgistus (teatavaks tehtud numbri C(2016) 7546 all)

14.1.2017   
            
            
               ET
            
            
               Euroopa Liidu Teataja
            
            
               L 10/7
            
         KOMISJONI RAKENDUSOTSUS (EL) 2017/74,
   25. november 2016,
   millega kehtestatakse gaasiõlide ja petrooli ühine erimärgistus
   
      
         (teatavaks tehtud numbri C(2016) 7546 all)
      
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. novembri 1995. aasta direktiivi 95/60/EÜ gaasiõlide ja petrooli erimärgistamise kohta, (1) eriti selle artikli 2 lõiget 2,
   ning arvestades järgmist:
   
               (1)
            
            
               Siseturu nõuetekohaseks toimimiseks ning eelkõige maksudest kõrvalehoidumise vältimiseks on direktiiviga 95/60/EÜ ette nähtud ühine märgistamissüsteem aktsiisivabalt või vähendatud aktsiisimääraga tarbimiseks ringlusse lubatud, kombineeritud nomenklatuuri CN-koodi 2710 00 69 alla kuuluvate gaasiõlide ja CN-koodi 2710 00 55 alla kuuluva petrooli identifitseerimiseks. Esimene nimetatud kood on jagatud CN-koodideks 2710 19 43, 2710 19 46, 2710 19 47, 2710 19 48, 2710 20 11, 2710 20 15, 2710 20 17 ja 2710 20 19, et võtta arvesse gaasiõli väävlisisaldust ja gaasiõlis leiduvat biodiislit, ning teine kood on ümber nimetatud CN-koodiks 2710 19 25 (2).
            
         
               (2)
            
            
               Komisjoni rakendusotsusega 2011/544/EL (3) kehtestati gaasiõlide ja petrooli ühiseks erimärgistusaineks toode, teadusliku nimetusega N-etüül-N-[2-(1-isobutoksüetoksü)etüül]-4-(fenüülaso)aniliin (Solvent Yellow 124), mis on direktiiviga 95/60/EÜ sätestatud sellise gaasiõli ja sellise petrooli ühiseks erimärgistamiseks, millelt ei ole makstud maksu täiel selliste mootorikütusena kasutatavate energiatoodete suhtes kohaldataval määral.
            
         
               (3)
            
            
               Rakendusotsuse 2011/544/EL artikliga 2 nõutakse, et see tuleb läbi vaadata hiljemalt 31. detsembriks 2016, pidades silmas märgistussüsteemide tehnilist arengut ning võttes arvesse vajadust võidelda aktsiisivaba või vähendatud aktsiisimääraga mineraalõlide kuritahtliku kasutamise vastu.
            
         
               (4)
            
            
               Läbivaatamise ühe osana kutsus komisjon üles teatama huvist esitada gaasiõlide ja petrooli erimärgistusena kasutamiseks sobivatest toodetest (4). Komisjon tahab välja selgitada märgistusaine, mis eelnevalt kindlaks määratud kriteeriumidest lähtuvalt toimiks paremini kui praegu kasutatav aine.
            
         
               (5)
            
            
               Kuna läbivaatamist ei ole veel lõpule viidud, tuleks Solvent Yellow 124 kasutamist ühise erimärgistusainena direktiivi 95/60/EÜ tähenduses ning nimetatud direktiivis sätestatud tingimustel jätkata.
            
         
               (6)
            
            
               Käesolev otsus ei vabasta ühtki ettevõtjat aluslepingu artiklist 102 tulenevatest kohustustest.
            
         
               (7)
            
            
               Arvesse tuleks võtta edaspidise teadusarengu pakutavaid võimalusi, määrates käesoleva otsuse läbivaatamise tähtaja.
            
         
               (8)
            
            
               Käesolev otsus tuleks enne kõnealust tähtaega varem läbi vaadata, kui selgub, et Solvent Yellow 124 võimaldab maksudest kõrvale hoiduda või põhjustab tervise- või keskkonnakahju või kui komisjon leiab Solvent Yellow 124 asemele mõne paremini toimiva aine.
            
         
               (9)
            
            
               Seetõttu tuleks rakendusotsus 2011/544/EL asendada.
            
         
               (10)
            
            
               Käesoleva otsusega ette nähtud meetmed on kooskõlas aktsiisikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiiviga 95/60/EÜ ettenähtud ühine erimärgistusaine kõigi CN-koodide 2710 19 43, 2710 19 46, 2710 19 47, 2710 19 48, 2710 20 11, 2710 20 15, 2710 20 17 ja 2710 20 19 alla kuuluvate gaasiõlide ning CN-koodi 2710 19 25 alla kuuluva petrooli märgistamiseks on Solvent Yellow 124, nagu on kindlaks määratud käesoleva otsuse lisas.
   Liikmesriigid kehtestavad märgistustaseme, mis on vähemalt 6 mg ja mitte üle 9 mg märgistusainet ühe liitri mineraalõli kohta.
   Artikkel 2
   Käesolev otsus vaadatakse läbi hiljemalt 31. detsembriks 2021, pidades silmas märgistussüsteemide tehnilist arengut ning võttes arvesse vajadust võidelda aktsiisivabade või vähendatud aktsiisimääraga energiakandjate kuritahtliku kasutamise vastu.
   Käesolev otsus vaadatakse läbi varem, kui selgub, et Solvent Yellow 124 võimaldab maksudest kõrvale hoiduda või põhjustab tervise- või keskkonnakahju või kui komisjon leiab Solvent Yellow 124 asemele mõne paremini toimiva aine.
   Artikkel 3
   Rakendusotsus 2011/544/EL tunnistatakse kehtetuks.
   Artikkel 4
   Käesolev otsus on adresseeritud liikmesriikidele.
   
      Brüssel, 25. november 2016
      
         
            Komisjoni nimel
         
         
            komisjoni liige
         
         Pierre MOSCOVICI
      
   
   
      (1)  EÜT L 291, 6.12.1995, lk 46.
   
      (2)  CN-koodide kirjeldus on esitatud komisjoni 6. oktoobri 2015. aasta rakendusmääruses (EL) 2015/1754, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 285, 30.10.2015, lk 1).
   
      (3)  Komisjoni 16. septembri 2011. aasta rakendusotsus 2011/544/EL, millega kehtestatakse gaasiõlide ja petrooli ühine erimärgistus (ELT L 241, 17.9.2011, lk 31).
   
      (4)  ELT C 299, 11.9.2015, lk 28.
   
      LISA
      
                  1.
               
               
                  Värvainete indeksi kohane tähis: Solvent Yellow 124.
               
            
                  2.
               
               
                  Teaduslik nimetus: N-etüül-N-[2-(1-isobutoksüetoksü)etüül]-4-(fenüülaso)aniliin.